Գրիգորի Գասենկո

Գրիգորի Գասենկո (, ), ռուս խորհրդային գրող, բնագետ, բանաստեղծ։ ԽՍՀՄ գրողների միության անդամ։

Կենսագրություն 
Գրիգորի Գասենկոն ծնվել է 1910 թվականին Ազով քաղաքում։ Աշխատել է որպես  բեռնակիր, հնոցապան, հողափոր, արմատուրագործ։ Այնուհետև ավարտել է Օդեսայի ուսումնական կոմբիանտը, ստացել չափակարգորդի մասնագիտություն։ Վերադառնալով հայրենի քաղաք` աղացում աշխատել է մասնագիտությամբ, այնուհետև աշխատել է ձկան գործարանում։

 Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողություններից առաջ Գասենկոն սկսել է գրել բանաստեղծություններ և պատմվածքներ Մերձազովյան բնության և մարդկանց մասին։ Հայրենական մեծ պատերազմի սկսվելու պես Գասենկոն միացավ Կարմիր բանակին և ուղարկվեց ինժեներական զորքեր։ Որպես սակրավոր, ապա ականորդ, ապագա գրողը մասնակցել է Ստալինգրադի ճակատամարտին, Դոնի կռիվներին Ղրիմում։ Պարգևատրվել է ռազմական մեդալներով։

Գերմանա-խորհրդային պատերազմի ավարտից հետո Գասենկոն շարունակել է ծառայել խորհրդային բանակում և զորացրվել միայն 1949 թվականին։ Վերադառնալով իր հայրենի Ազով, վերաբնակվել է նավաշինարանում, աշխատել որպես պլանարար, ապա որպես արտադրամասի ղեկավարի տեղակալ։ Ձկնորսների հետ Ազովի ծով դուրս գալը դարձել է նրա հետագա ստեղծագործությունների նյութը։ 1954 թվականին Գասենկոն ընդունվել է ԽՄԿԿ շարքերում։

1950-ական թվականները Գասենկոյի ակտիվ գործունեության սկիզբն են։ 1955 թվականին «Դոն» ամսագրում հրատարակել է ձկնորսների մասին նրա «Ծովեզերք», ապա` «Ոսկե հատակ» ակնարկը։ Այնուհետև Ռոստովի գրքի հրատարակչատան կոլեկտիվ հավաքածուում հայտնվում է Գասենկոյի «Ոչ ճանապարհին» առաջին հրատարակված պատմվածքը։ 1959 թվականին առանձին հրատարակությամբ լույս է տեսել «Մատվեյ և Վովկա պապիկ» պատմվածքների հավաքածուն երեխաների համար։

Այնուհետև Գասենկոն անդրադառնում է վիպակի ժանրին։ Ռոստիզդատում և «Դոն» ամսագրում հրատարակվում են «Դեպի  հեռավոր ճանապարհը» (1967), «Ապրիր մեզ հետ» (1978), «Մշուշոտ ծխի մեջ», «Փոթորկի մեջ», «Իլին կղզին», «Գերժամանակակից շեղումներ», «Խշշում են բարդիները», «Կռունկի մարգագետին» (1982)։

Գասենկոյի ստեղծագործությունների հիմնական թեման է եղել հայրենիքի հանդեպ սերը, հայրենի բնության պաշտպանությունը, ձկների և որսորդական կենդանիների պահպանումը։ Գրել է նաև բնապահպանական թեմաներով ակնարկներ և հոդվածներ։ Գասենկոյի այս գործունեությանն աջակցել են դոնյան այնպիսի գրողներ, ինչպիսիք են Անտոն Գերաշչենկոն, Ալեքսեյ Կորկիշչենկոն, Անատոլի Գրիցենկոն, Վլադիմիր Մոլոժավենկոն։ 1975 թվականին Գասենկոն ընդունվել է ԽՍՀՄ գրողների միության շարքերը։

Գրիգորի Գասենկոն մահացել է Ազովում` 1985 թվականի մայիսի 9-ին` Հաղթանակի օրը`  կյանքի 76-րդ տարում։

Պարգևներ 
 Հայրենական պատերազմի II աստիճանի շքանշան (1985)
 Մեդալներ

Ծանոթագրություններ

Գրականություն 
 Писатели Дона: Биобиблиогр. сб / [Сост. Г. Г. Тягленко]. - Ростов н/Д: Кн. изд-во, 1976. - С. 65-66. - 288 с. - 10 000 экз.
 Писатели Дона: Биобиблиогр. указ / [О. И. Кузина и др.]. - изд. 2-е, испр. и доп. - Ростов н/Д: Кн. изд-во, 1986. - С. 82-84. - 416 с. - 20 000 экз.
 Культура Дона в лицах: Экскл. досье / Редкол.: Ф. Ф. Баев и др.. - Ростов н/Д: Ростиздат, 1997. - С. 417. - 431 с. - ISBN 5-7509-0818-6.

Արտաքին հղումներ 
 Григорий Степанович Гасенко на сайте «Биография.Ру»
 Григорий Степанович Гасенко в Большой биографической энциклопедии

Ռուս գրողներ
ԽՍՀՄ գրողների միության անդամներ
Հայրենական մեծ պատերազմի մասնակիցներ
Ռուս բանաստեղծներ
Ռուս բնագետներ
Ռուս մանկագիրներ
Խորհրդային գրողներ